Document ID: 31998R2622

KOMMISSIONENS FORORDNING (EF) Nr. 2622/98 af 4. december 1998 om ændring af forordning (EF) nr. 1710/95 for så vidt angår importbetingelser for visse kornprodukter med oprindelse i visse lande
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EF) nr. 3290/94 af 22. december 1994 om de tilpasninger og overgangsforanstaltninger, der er nødvendige i landbrugssektoren for gennemførelsen af de aftaler, som er indgået under de multilaterale handelsforhandlinger i Uruguay-rundens regi (1), senest ændret ved forordning (EF) nr. 1340/98 (2), særlig artikel 3, stk. 1, og
ud fra følgende betragtninger:
Ved Kommissionens forordning (EF) nr. 1710/95 (3), senest ændret ved forordning (EF) nr. 1616/98 (4), er der fastsat overgangsforanstaltninger indtil den 30. juni 1999 for særordningerne for indførsel af klid og andre restprodukter fra sigtning, formaling og anden bearbejdning af visse kornarter med oprindelse i Algeriet, Marokko og Egypten med henblik på iværksættelsen af den landbrugsaftale, der blev indgået i forbindelse med de multilaterale handelsforhandlinger i Uruguay-runden;
ifølge samarbejdsaftalen mellem Det Europæiske Økonomiske Fællesskab og Den Arabiske Republik Egypten (5) nedsættes det variable element i importafgiften, for så vidt nævnte land opkræver en afgift ved udførsel, for klid og andre restprodukter fra sigtning, formaling og anden bearbejdning af korn i underposition 23.02A i den fælles toldtarif; denne underposition omfatter ud over KN-kode 2302 30 10 til 2302 40 90 KN-kode 2302 10 10, 2302 10 90, 2302 20 10 og 2302 20 90; ved en fejl er de sidste koder ikke medtaget i forordning (EF) nr. 1710/95; nævnte forordning bør derfor ændres;
de i denne forordning fastsatte foranstaltninger er i overensstemmelse med udtalelse fra Forvaltningskomitéen for Korn -
UDSTEDT FØLGENDE FORORDNING:
Artikel 1
Artikel 3, stk. 1, i forordning (EF) nr. 1710/95 affattes således:
»1. Tolden for indførsel til Fællesskabet af klid og andre restprodukter fra sigtning, formaling og anden bearbejdning af visse kornarter henhørende under KN-kode 2302 30 10 til 2302 40 90 med oprindelse i Algeriet og Marokko og KN-kode 2302 10 10, 2302 10 90, 2302 20 10 og 2302 20 90 samt 2302 30 10 til 2302 40 90 med oprindelse i Egypten er lig med 40 % af beløbene i den fælles toldtarif.«
Artikel 2
Denne forordning træder i kraft på dagen for offentliggørelsen i De Europæiske Fællesskabers Tidende.
Den anvendes fra den 1. juli 1995.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 4. december 1998.

Labels: 3
17
18
15